Կյանք։ Միացիր դրան

**Կյանք։ Միացիր դրան** (), առողջության խթանման և գովազդային բարեգործական կազմակերպություն է, որը հիմնականում հայտնի է մարդկանց ավելի ակտիվ լինելուն խրախուսող իր արշավով։ Այն մեկնարկել է 1975 թվականին Ավստրալիայի Վիկտորիա նահանգի կառավարության կողմից։ 1981 թվականին կառավարության ֆինանսավորումը կորցնելուց հետո այն դարձավ անկախ բարեգործական կազմակերպություն և պարբերաբար հեռարձակել է գովազդներ Ավստրալիայի և երբեմն նաև Ամերիկայի հեռուստատեսությամբ՝ ներկայացնելով անիմացիոն կերպար Նորմին։ Ավստրալիայի ազգային թանգարանը «Կյանք։ Միացիր դրան» արտահայտությունը ներառել է Ավստրալիայի պատմության նշանակալի պահերի իր նախագծում։

## Հեռուստատեսային արշավ
Ծրագրի հեռուստատեսային գովազդները անիմացիոն մուլտֆիլմեր են, որտեղ մարդիկ զբաղվում են տարբեր տեսակի ակտիվություններով՝ ուղեկցվող "Միացիր այսօր, ապրիր քո կյանքը ավելի լիարժեք" ("Be in it today, live more of your life") գրավիչ երգով։ Գլխավոր կերպարը Նորմն է՝ միջին տարիքի մի տղամարդ՝ արտահայտված գարեջրային որովայնով, որը պետք է ներկայացներ «նորմալ»  ավստրալացուն։ Նորմի և գովազդի գաղափարը պատկանում է Ֆիլիպ Ադամսին և Ալեքս Սթիթին։ Սթիթն էր նկարում բոլոր մուլտֆիլմերը։ Հեռուստատեսային գովազդների սկզբնական թողարկման ժամանակ Մաքս Գիլիսը հնչունավորում էր Նորմին։ 2000 թվականի վերագործարկման ժամանակ Նորմի ձայնը հնչունավորել է դոկտոր Քոլին Բենջամինը։ Գովազդարշավի սկզբնական երաժշտությունը ստեղծել է Փիթեր Բեսթը։

Վիկտորիա նահանգի կառավարությունը 1975 թվականին մեկնարկել է ծրագիր, որը մշակել էր Մոնահան Դայման Ադամս գովազդային ընկերությունը՝ Բրայան Դիքսոնի ղեկավարությամբ, ով նախկինում ավստրալական ֆուտբոլի խաղացող էր և այդ ժամանակ Երիտասարդության, Սպորտի և Հանգստի նախարար։ "Life, be in it" ("Կյանք, միացիր դրան") սկզբնական գաղափարը մշակել են դոկտոր Ջոն Քուփերն ու Օսկար Շերլը և ներկայացրել են գործակալությանը 1970-ականների սկզբին։

Վիկտորիայում հաջողությունից հետո, Դիքսոնը հայտարարեց, որ արշավի արդյունքում նահանգի բնակչության 35%-ը դարձել է ավելի ակտիվ։ Դաշնային կառավարությունը ֆինանսավորեց և 1978 թվականին ծրագիրը վերագործարկեց ազգային մակարդակով։ Վերագործարկման ընթացքում գլխավոր կերպար Նորմին փոքր-ինչ փոխեցին՝ նրան ավելի խղճուկ դարձնելու համար, քանի որ մտավախություն կար, որ չափազանց շատ մարդիկ դրականորեն նույնացել են նրա հետ։ Արշավը նաև ցուցադրվել է ԱՄՆ-ում տեղական հեռուստակայաններով 1970-ականներին և 1980-ականներին։

Ծրագրի վաղ նախաձեռնություններից մեկը Պատ Ֆարինգտոնին (New Games շարժման համահիմնադիր) Ավստրալիա հրավիրելն էր։ Նրան տրամադրվել էին հինգ մեքենա և 25 կամավոր, որոնք Վիկտորիայի գյուղական բնակավայրերում շրջում էին՝ մարդկանց սովորեցնելով խաղեր խաղալ (New Games Book: էջ 22)։

Արշավը վերագործարկվեց 2000 թվականին՝ սկզբնական արշավի 25-րդ տարեդարձի առթիվ, բայց դրանից հետո կրկին դադարեցվեց։ Վիկտորիայի ընդդիմադիր կուսակցությունը խոստացավ արշավը վերագործարկել 2018 թվականի նահանգային ընտրությունների ընթացքում։ Այնուհետև Նորմի բնօրինակ նկարիչ Ալեքս Սթիթի այրին այս գաղափարը անվանեց հնացած և ոչ համապատասխան։ Արշավը վերջապես վերագործարկվեց 2023 թվականին Ռոյ Մորգանի հետ համագործակցությամբ։ Սկզբնական գովազդները վերանախագծվեցին բարձր որակի հեռուստատեսության համար, իսկ արշավի բովանդակությունը վերաձևավորվեց՝ կենտրոնանալով մարդկանց կրկին ակտիվ դարձնելու վրա COVID-19 համավարակից հետո։

## Պետական միավորումներ
Նահանգային ասոցիացիաները վարում են արշավներ և առողջության կրթական ծրագրեր ազգային բարեգործական կազմակերպության անունից, ներառյալ *Life. Be in it֊*ը. Հարավային Ավստրալիան, որը առողջապահական ծրագրեր է իրականացնում Unley High School դպրոցում, ինչպես նաև *Life. Be in it FunWorks-*ը Քվինսլենդում և Նոր Հարավային Ուելսում, որը կազմակերպում է ֆիթնես միջոցառումներ երիտասարդների համար, նախկինում *Life. Be in it֊ը։* Վիկտորիան նույնպես վարում էր առողջապահական ծրագրեր։

## Ծանոթագրություններ

## Արտաքին հղումներ
* 
* Life. Be in it. Character Norm is to reappear, Perth radio 6PR interview, 7 November 2000, transcript reproduced at lifebeinit.org
* Life. Be in it. Silver Anniversary and Relaunch, 22 November 2000, at lifebeinit.org

Կատեգորիա:Մարքեթինգ